ຫີບແສງຕາເວັນ ຊ່ວຍສະໜອງໄຟຟ້າ ໃຫ້ສຸກສາລາທົ່ວໂລກ (ສະໄລ໌ກັບວີດີໂອລາວ/ອັງກິດ)
​ໃນ​ການ​ເດີນທາງ​ໄປ​ໄນ​ຈີ​ເຣຍ ​ເມື່ອ​ບໍ່ດົນ​ມາ​ນີ້ ຫີບເດີ​ນທາງທີ່​ບັນຈຸ​ໄຟຟ້າ ​ຂອງ​ Dr. Stachel ​​ໄດ້​ຖືກ​ຮັບ​ເອົາ ​ເປັນ​ຢ່າງ​ດີ.
ອົງການອະນະໄມໂລກ ຫລື WHO ກ່າວວ່າ ຈໍານວນພວກແມ່ທີ່ຍິງເສຍຊີວິດ ຍ້ອນການຖືພາແລະຄອດລູກ ແມ່ນໄດ້ລົດຕໍ່າລົງເຄິ່ງນຶ່ງ ໃນຮອບ 20 ປີຜ່ານມານີ້ ແຕ່ວ່າ ເຖິງແມ່ນ ນັ້ນຖືວ່າເປັນການປ່ຽນແປງທີ່ໃຫ້ກໍາລັງໃຈປະການນຶ່ງກໍຈິງຢູ່ ແຕ່ກໍຍັງມີບັນດາແມ່ ຈໍານວນ ປະມານເຄິ່ງລ້ານຄົນ ເສຍຊີວິດໄປໃນທຸກໆປີ Linda Ringe ຜູ້ສື່ຂ່າວວີໂອເອ ມີລາຍງານ ກ່ຽວກັບແພດຍິງຄົນນຶ່ງແລະສາມີ ທີ່ກໍາລັງຊ່ວຍຊີວິດພວກແມ່ຍິງໄວ້ຫຼາຍຄົນໃນຂະນະນີ້ ດ້ວຍສິ່ງປະດິດສ້າງທີ່ສະຫຼຽວສະຫຼາດຢ່າງນຶ່ງ ທອງປານ ມີລາຍລະອຽດຂອງເລຶ່ອງນີ້ມາສະເໜີທ່ານ ແມ່ທີ່ກໍາລັງຖືພາທຸກໆຄົນ ແມ່ນຕ້ອງການໃຫ້ລູກຂອງຕົນ ເກີດມາຢ່າງມີສຸຂະພາບສົມບູນ ແລະຢູ່ລອດຈົນໃຫຍ່ໂຕ ແຕ່ສຸກສາລາຫຼາຍແຫ່ງໃນອາຟຣິກາ ໃຕ້ເຂດທະເລຊາຍຊາຮາຣາ ລົງໄປນັ້ນ ຍັງຂາດເຂີນປັດໄຈຂັ້ນພື້ນຖານຫລາຍຢ່າງຢູ່ ຊຶ່ງເປັນປັດໄຈຂັ້ນພື້ນຖານ ທີ່ພວກ ນາຍໝໍແລະນາງພະຍາບານຕ້ອງການ ເພື່ອຮັບປະກັນຄວາມປອດໄພ ໃຫ້ທັງແມ່ແລະເດັກ ເກີດໃໝ່ ໃນລະຫວ່າງການຄອດລູກ ເປັນຕົ້ນກະແສໄຟຟ້າທີ່ກາງຕໍ່ໄດ້ທີ່ໃຫ້ແສງສະຫວ່າງ ໃນເວລາເຂົາເຈົ້າເຮັດວຽກ ເອົາລູກອອກນັ້ນ ນາງ Zainab Yusuf ພະນັກງານສຸກສາລາ ທີ່ເມືອງຄາໂນ ປະເທດໄນຈີເຣຍ ອະທິບາຍ ເຖິງສະພາບການປິ່ນປົວຮັກສາຄົນເຈັບໃນຄວາມມືດນັ້ນ ວ່າເປັນຄືແນວໃດ: ແພດເດັກ Laura Stachel ຕົກໃຈທີ່ໄດ້ເຫັນສະພາບການຂາດເຂີນແສງສະຫວ່າງ ເວລາ ລາວໄປຢ້ຽມຢາມອາຟຣິກາ ເທື່ອທໍາອິດໃນປີ 2008 ລາວເວົ້າວ່າ: Dr Stachel ໄດ້ຫັນໄປປຶກສາກັບສາມີຂອງລາວ ເພື່ອໃຫ້ຊ່ວຍຫາວິທີແກ້ໄຂບັນຫານີ້ ລາວກ່າວວ່າ: ສອງສາມີພັນລະຍາ Stachel ເລິ່ມຕົ້ນດ້ວຍການຕິດຕັ້ງແຜ່ນກອງແສງຕາເວັນ ຫລື solar panel ແຜ່ນໃຫຍ່ໆຫຼາຍແຜ່ນເຂົ້າກັນ ຢູ່ຫຼັງບ້ານ ປັດຈຸບັນນີ້ ທັງສອງໄດ້ປະດິດສ້າງຊຸດ ອຸບປະກອນ ຫລືຄູ່ມື ຜະລິດໄຟຟ້າທີ່ມີຂະໜາດເທົ່າກັບຫີບເດີນທາງ ທີ່ສະໜອງກະແສໄຟ ຟ້າ ໃຫ້ແກ່ສຸກສາລາ ເກືອບ 200 ແຫ່ງໃນທົ່ວໂລກ Dr Stachel ເລົ່າວ່າ: ໃນການເດີນທາງໄປເຝິກແອບພວກພະນັກງານແພດບັ້ນນຶ່ງ ທີ່ປະເທດໄນຈີເຣຍ ເມື່ອບໍ່ ດົນມານີ້ ຫີບເດີນທາງທີ່ບັນຈຸໄຟຟ້າຂອງ Dr Stachel ແມ່ນໄດ້ຖືກຮັບເອົາເປັນຢ່າງດີ ນາງ Zainab Yusuf ກ່າວວ່າ: ເຖິງແມ່ນຈະປະສົບຜົນສໍາເລັດໃນສິ່ງນີ້ແລ້ວກໍຕາມ ແຕ່ Dr Stachel ກ່າວວ່າ ການມີ ແສງສະຫວ່າງພຽງພໍແລະກະແສໄຟຟ້າທີ່ກາງຕໍ່ໄດ້ນັ້ນ ແມ່ນເປັນພຽງແຕ່ຈຸດເລິ່ມຕົ້ນ ຂອງເລຶ່ອງນີ້ເທົ່ານັ້ນ ດຣ Stachel ກ່າວວ່າ ນອກເໜືອໄປກວ່ານັ້ນແລ້ວ ກໍແມ່ນຄວາມຈໍາເປັນທີ່ຈະຕ້ອງຮັບ ປະກັນໃຫ້ ພວກພະນັກງານສາທາລະນະສຸກ ໄດ້ຮັບການສຶກສາທີ່ຖືກຕ້ອງ ມີເຄຶ່ອງມື ແລະໄດ້ຮັບການສະໜັບສະໜຸນ ເພື່ອປະຕິບັດວຽກງານຂອງພວກເຂົາເຈົ້າໃຫ້ໄດ້ດີ